17/10/2016 | Administración LocalMunicipal
A Laracha
Bases contratación dous auxiliares administrativos

RESOLUCIÓN DA ALCALDÍA- BASES CONVOCATORIA DOUS AUXILIARES ADMINISTRATIVOS As limitacións á incorporación de novo persoal impostas pola Lei 48/2015, do 29 de outubro, de Orzamentos Xerais do Estado (LPGE), provoca un problema de efectivos nos servizos xerais dos Departamentos de Intervención e Secretaría do Concello da Laracha, xa que, por un lado, unha administrativa de Secretaría se xubilou en 2014 sen que puidera ser reposta e, por outro lado, dende fai anos faise necesario incorporar efectivos aos servizos económicos, o que cobrou especial importancia coas obrigacións en materia de rendición de información constante e periódica ao Ministerio de Facenda esixidos pola Orde HAP/2105/2012, do 1 de outubro, pola que se desenvolven as obrigacións de subministración de información previstas na Lei Orgánica 2/2012, do 27 de abril, de Estabilidade Orzamentaria e Sostenibilidade Financeira, xunto á obrigatoriedade de xestionar un rexistro electrónico de facturas recollido na Lei 25/2013, do 27 de decembro, de impulso da factura electrónica e creación do rexistro contable de facturas no Sector Público. O exposto vese agravado con: - a publicación da nova Lei 39/2015, do 1 de outubro, de Procedemento Administrativo Común das Administracións públicas, que inclúe a obriga de incorporar de maneira definitiva a Administración electrónica na Administración Pública e xa cuns prazos definidos, cuxo horizonte atópase no mes de outubro de 2016 con carácter xeral e de 2017 para o rexistro electrónico de apoderamentos, rexistro electrónico, rexistro de empregados públicos habilitados, punto de acceso xeral electrónico da Administración e arquivo único electrónico (entrada en vigor da Lei segundo a súa disposición final sétima), o que aumentará o traballo nas dependencias do rexistro, e a necesidade de adaptar completamente os procedementos dos distintos servizos á tramitación electrónica. - a Secretaría do Concello incorporouse no mes de xaneiro, na ferramenta de administración electrónica de SIGEM, na que se atopa inmersa a través da Deputación Provincial da Coruña, aos procedementos de xestión de actas, o que de inicio, require concentrar esforzos para que todo o Concello se acomode a unha nova forma de tramitar os expedientes que conclúen cun acordo dun órgano colexiado, tanto Xunta de Goberno Local como Pleno, coas súas comisión informativas previas. - a entrada en vigor para a administración local da Lei 19/2013, do 9 de decembro, da Transparencia o pasado 10 de decembro de 2015, precisa, aínda que sexa de maneira inicial, un reforzo nos servizos xerais que permitan dar cumprimento a esa nova realidade legal, con maior posibilidade de acceso á información polos cidadáns e cun tempo de resposta máis breve por parte da administración. Por todo, de conformidade co artigo 20. Dos da LPGE e do artigo 10.1. c) do Real Decreto lexislativo 5/2015, de 30 de outubro, polo que se aproba o texto refundido da Lei do Estatuto básico do Empregado Público (TREBEP) e o artigo 23.2c) da Lei 2/2015, do 29 de abril, de emprego público de Galicia (LEPG), no orzamento municipal de 2016 creouse un programa temporal “Proxecto de adecuación dos servizos municipais á Administración electrónica e á Lei de Transparencia” para servir de apoio aos servizos xerais, que permitirá incorporar como funcionarios interinos dous auxiliares administrativos no exercicio 2016 e así dar resposta ás esixencias legais impostas polas citadas leis -Lei 39/2015, de 1 de outubro, de Procedemento Administrativo Común das Administracións Públicas e pola normativa económico orzamentaria e, pola Lei 19/2013, de 9 de decembro, da Transparencia e bo goberno-, en tanto que o máximo legal de 3 anos que o TREBEP e a LEPG establece para estes (ampliables ata 12 meses máis), acomodándose bastante ao programa, posto que o horizonte temporal que esta nova situación legal plasma é, por un lado, a entrada en vigor da Lei 39/2015 que se producirá parcialmente en outubro de 2016, e finalmente en outubro de 2017 e, un ano máis para adecuar definitivamente o Concello á nova realidade, o que ademais permitirá servir de apoio á licitación electrónica que será obrigatoria para a administración local non mais tarde do 2018 e que tamén recae nos departamentos de secretaría e intervención. En conclusión, fíxanse como obxectivos do programa: - Subministrar en prazo a información prevista na Lei Orgánica 2/2012, do 27 de abril, de Estabilidade Orzamentaria e Sostenibilidade Financeira, e colaborar na xestión do rexistro electrónico de facturas recollido na Lei 25/2013, do 27 de decembro, de impulso da factura electrónica e creación do rexistro contable de facturas no Sector Público. - Escaneo de documentos do arquivo e dos presentados para a súa incorporación aos expedientes que se tramitan telematicamente. - Xestión de propostas dos distintos departamentos que se deben someter aos órganos de Goberno. - Remisión de actas e resolucións á Administración Xeneral do Estado e á Comunidade Autónoma. - Cumprimentación de datos no perfil do contratante e no Rexistro de Contratos. - Comunicación e transmisión de información á Deputación para manter actualizada a sede electrónica. - Outras funcións que lle sexan encomendadas de conformidade coa súa capacitación profesional para o cumprimento dos fins previstos polas normas sinaladas. Queda polo tanto motivada legalmente a urxencia e necesidade da súa cobertura, esixida polo art.10.1 TREBEP, e que prevé o incremento das plantillas e efectivos de persoal a través da figura de nomeamento interino para a execución de programas de carácter temporal por 3 anos ampliables ata 12 meses máis. No expediente emitiu informe o Secretario da Corporación favorable ás bases que regularán o proceso de selección. Emitiu informe favorable a interventora da Corporación. Consonte coas atribucións conferidas no artigo 21.1. g) da Lei 7/1985, de 2 de abril, reguladora das Bases do Réxime Local, RESOLVO: PRIMEIRO.- Aprobar as bases que rexerán a convocatoria para selección de dous funcionarios interinos do Grupo C, subgrupo C2, Escala de Administración Xeral, Subescala Auxiliar para o programa temporal “Proxecto de adecuación dos servizos municipais á Administración electrónica e á Lei de Transparencia” para servir de apoio aos servizos xerais: BASES REGULADORAS PARA A SELECCIÓN DE DOUS FUNCIONARIOS/AS INTERINOS/AS DO GRUPO C, SUBGRUPO C2, ESCALA DE ADMINISTRACIÓN XERAL, SUBESCALA AUXILIAR, POLO PROCEDEMENTO DE OPOSICIÓN LIBRE E FORMACIÓN DUNHA LISTA DE RESERVAS.1º.- Obxecto da convocatoria: É obxecto das presentes bases a selección de dous funcionarios/as interinos de Administración Xeral, grupo C, subgrupo C2, subescala Auxiliar, polo procedemento de oposición libre incluída no orzamento municipal do ano 2016, para servir de apoio aos servizos xerais e dar resposta ás esixencias legais impostas pola Lei 39/2015, do 1 de outubro, de Procedemento Administrativo común das Administracións Públicas e pola normativa económica-orzamentaria (nomeadamente pola Lei Orgánica 2/2012 e a Orde HAP/2105/2012, do 1 de outubro, pola que se desenvolven as obrigacións de subministración de información previstas na mesma, e pola Lei 25/2013), ademais de pola Lei 9/2013, do 9 de decembro, de Transparencia e acceso á información pública. O persoal interino cesará, ademais de polas causas previstas no art.63 do Real Decreto lexislativo 5/2015, de 30 de outubro, polo que se aproba o texto refundido da Lei do Estatuto básico do Empregado Público, (en adiante TREBEP), cando finalice a causa que deu lugar ao seu nomeamento. As funcións asignadas serán as seguintes: - Subministrar en prazo a información prevista na Lei Orgánica 2/2012, do 27 de abril, de Estabilidade Orzamentaria e Sostenibilidade Financieira, e colaborar na xestión do rexistro electrónico de facturas recollido na Lei 25/2013, do 27 de decembro, de impulso da factura electrónica e creación do rexistro contable de facturas no Sector Público. - Escaneo de documentos do arquivo e dos presentados para a súa incorporación aos expedientes que se tramitan telematicamente. - Xestión de propostas dos distintos departamentos que se deben someter aos órganos de Goberno. - Remisión de actas e resolucións á Administración Xeneral do Estado e á Comunidade Autónoma. - Cumprimentación de datos no perfil do contratante e no Rexistro de Contratos. - Comunicación e transmisión de información á Deputación para manter actualizada a sede electrónica. - Outras funcións que lle sexan encomendadas de conformidade coa súa capacitación profesional para o cumprimento dos fins previstos polas normas sinaladas.2º.- Tipo e duración da provisión: Os/As funcionarios/as interinos/as serán nomeados/as unha vez remate o proceso de selección para a cobertura interina de ditas prazas para a execución do programa temporal “Proxecto de adecuación dos servizos municipais á Administración electrónica e á Lei de Transparencia” incluído no orzamento municipal do ano 2016. Con todo, o prazo máximo de duración da interinidade non poderá ser superior aos 3 anos, ampliables ata 12 meses máis se o xustificara a duración do correspondente programa.3º.- Sistema selectivo: Segundo o artigo 10.2 do TREBEP a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade e publicidade. A selección dos candidatos/as máis idóneos/as realizarase a través do procedemento de selección de oposición libre, realizándose a fase de oposición consonte co sinalado no TREBEP; na Lei 2/2015, do 29 de abril, do emprego público de Galicia; na Lei 7/1985, do 2 de abril, reguladora das bases de réxime local; no Real decreto 896/1991, de 7 de xuño, polo que se establecen as regras básicas e os programas mínimos ós que debe axustarse o procedemento de selección dos funcionarios de Administración Local; no Decreto 95/1991, do 20 de marzo, polo que se aproba o regulamento de selección de persoal ó servizo da comunidade autónoma de Galicia e demais lexislación concordante e de aplicación.4º.- Requisitos dos aspirantes: Para tomar parte no proceso selectivo, os aspirantes deberán reunir os seguintes requisitos na data de expiración do prazo concedido para a presentación das solicitudes: 1.- Ter a nacionalidade española, ou ser nacional de outros Estados, conforme aos artigos 56 e 57 do TREBEP.2.- Posuír a capacidade funcional para o desenvolvemento das tarefas habituais e funcións correspondentes ao posto de traballo para o que se opta, que deberán acreditarse mediante a presentación de certificado médico ou informe médico (poderá ser presentado co resto da documentación no momento de presentación de instancia ou ao remate do proceso). 3.- Ter cumpridos os 16 anos de idade e non exceder, no seu caso da idade máxima de xubilación forzosa (requisito que deberá acreditarse coa presentación de copia do Documento Nacional de Identidade ). 4.- Declaración de non haber sido separado, mediante expediente disciplinario, do servizo de calquera Administración Pública, nin atoparse en inhabilitación para o exercicio da función pública por sentenza firme.5.- Declaración de non estar incurso en causas de incompatibilidades de conformidade có disposto na Lei 53/1984, do 26 de decembro, de incompatibilidades do persoal ao servizo das Administracións Públicas.6.- O requisito mínimo do auxiliar administrativo, será ter o título de graduado en educación secundaria obrigatoria. (artigo 42 da Lei 2/2015, do 29 de abril, de emprego público en Galicia). Dito requisito deberá acreditarse mediante a presentación da copia do título). 7.- Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 3 ou Iniciación á lingua galega ou equivalente, como mínimo. (Requisito que deberá acreditar coa presentación da copia do mesmo). Os anteriores requisitos deberanse reunir con referencia ao último día de prazo de presentación das instancias, e será nulo o nomeamento como funcionario interino a quen estea incurso en causas de incapacidade conforme á normativa vixente.5º.- Presentación de solicitudes e admisión de aspirantes: As instancias, xunto co resto da documentación mínima que os aspirantes deben presentar solicitando participar no proceso selectivo poderán presentarse no modelo ANEXO II, dirixiranse ao sr. Alcalde do Concello da Laracha, e se presentaran no Rexistro Xeral do Concello, en horario de 9:00 a 15:00 horas de luns a venres, no prazo de 20 días naturais contados a partir do día seguinte a súa publicación no Boletín Oficial da Provincia. As bases serán expostas no taboleiro municipal e serán publicadas na páxina web do concello e na sede electrónica. As instancias, xunto coa documentación precisa tamén poderán remitirse na forma prevista no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte correo: concello. laracha@fegamp. gal, coa copia da solicitude debidamente rexistrada dentro do prazo de presentación. Xunto á instancia, tamén se presentará: * A Fotocopia do DNI. * A Fotocopia do título mínimo requirido. * O Celga 3 ou equivalente (de ser o caso). * O Informe médico (poderá presentarse no prazo de presentación de instancias, ou en todo caso, no momento previo ao nomeamento como funcionario interino) * xustificante do pagamento da taxa por dereito de exame ou documento xustificativo da exención. As persoas aspirantes que acrediten o coñecemento da lingua galega, con carácter previo e da maneira normativamente establecida (mediante a presentación do certificado de iniciación na lingua galega ou CELGA 3 ou o equivalente), quedarán exentas da súa realización e daráselles por superada esta proba coa cualificación de apto/a. A documentación poderá ser fotocopia, sen ser precisa a copia cotexada; presumirase documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Xunto á instancia e ao resto da documentación que se presente, tamén se achegará o xustificante do pagamento da taxa por dereito de exame que será de 11 euros (segundo o artigo 5º da Ordenanza Fiscal nº 23 do Concello da Laracha) e poderá ser efectuada en calquera das seguintes contas ou pagado mediante tarxeta de crédito/débito no propio rexistro municipal: ABANCA: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ao 33% (para o que deberá presentar o certificado de minusvalía correspondente ), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). Rematado o prazo de presentación de solicitudes, o sr. Alcalde, mediante resolución aprobará unha lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, na sede electrónica e na web do Concello, relacionándose os aspirantes excluídos coa indicación da causa de exclusión. Os aspirantes excluídos disporán dun prazo de dez días para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que se publicará na mesma forma e determinará o lugar, data e hora da celebración do primeiro exercicio, así como a composición do Tribunal de selección.6º.- Tribunal cualificador: 1.- O tribunal cualificador será designado por Resolución da Alcaldía no momento de aprobación das listas definitivas de admitidos/as e excluídos/as (en virtude do artigo 21.1. g) de 7/1985, de 2 de abril, Reguladora das Bases do Réxime Local). 2.- Todos/as os/as vogais deberán contar con titulación igual ou superior á esixida como requisito dos aspirantes. O tribunal non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De tódalas reunións que faga o tribunal o/a secretario/a redactará acta.4.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias.5.- O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas.6.- O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente.7.- Os membros concorrentes ás sesións do Tribunal e para os efectos de percepcións de asistencias clasificaranse consonte o disposto no artigo 33 do Real Decreto 462/2002 sobre indemnizacións por razóns de servizo.8.- O tribunal non poderá propoñer o acceso á condición de funcionario/a interino/a de máis de dous aspirantes. Non obstante, na acta da última sesión do tribunal de selección incluiranse unha lista de reservas entre os/as aspirantes que aprobaron a oposición por orde de maior a menor puntuación para cubrir posibles baixas por incapacidade, vacacións, renuncia ou outras continxencias sobrevidas nos dous candidatos con maior puntuación nomeados funcionario/a interino/a.9.- O alcalde, vista a proposta do tribunal, procederá á ditar a Resolución correspondente que acordará o nomeamento como funcionarios/as interinos/as e a aprobar a lista de reservas.7º.- Comezo e desenvolvemento da fase de oposición libre: A selección realizarase de conformidade co previsto nas presentes bases polo sistema de oposición libre. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. Os aspirantes deberán acreditar a súa personalidade coa exhibición do documento nacional de identidade ou pasaporte. O tribunal publicará os sucesivos anuncios de celebración dos seguintes exercicios no Taboleiro de edictos do Concello, na páxina web e na sede electrónica do mesmo. A puntuación definitiva estará determinada pola suma das puntuacións obtidas na fase de oposición dos aspirantes que a superen. O Tribunal publicará o nome dos/as aspirantes aprobados/as coa súa puntuación, realizando a proposta de nomeamento aos aspirante que acade a maior puntuación. Na realización dos exercicios escritos deberá garantirse, sempre que sexa posible, o anonimato dos aspirantes, quedando excluído aquel, que faga anotación ou sinais que o identifiquen. A oposición constará de catro exercicios, de carácter obrigatorio e eliminatorio, que serán os seguintes: 1º. Exercicio. Consistirá en contestar por escrito un cuestionario tipo test de 80 preguntas, con catro respostas alternativas das que só unha será a correcta, sobre o contido do programa especificado na convocatoria. O tempo máximo para realizar este exercicio será de 90 minutos. Cada resposta correcta sumará 0,125 puntos. Cada resposta incorrecta restará 0,125 puntos. A pregunta non contestada restará 0,10. A puntuación máxima desta fase será de 10 puntos. O aspirante quen non acade 5 puntos será eliminado do proceso selectivo.2º exercicio.- Consistirá en desenvolver por escrito, no tempo máximo de 3 horas a/s pregunta/s plantexadas polo tribunal relacionadas co programa da convocatoria (Anexo I) e as funcións propias sinaladas na base 1ª. O exercicio se relacionará cun suposto/s práctico/s que deberán resolver ou desenvolver como exemplo do aspecto teórico. Neste exercicio avaliarase a formación xeral e académica, a claridade, a orde das ideas, a facilidade de exposición escrita e a capacidade de síntese. A puntuación máxima desta fase será de 15 puntos. O aspirante quen non acade 7,5 puntos será eliminado do proceso selectivo. Correspóndelle ao tribunal determinar o nivel de coñecementos básico para acadar a puntuación mínima.3º exercicio.- Será práctico e consistirá en desenvolver dúas probas informáticas de tratamento de textos, folla de cálculo ou base de datos, que determinará o tribunal inmediatamente antes do seu inicio, nun tempo máximo de 60 minutos. Unha desta probas terá que ser necesariamente de tratamento de textos na que se valorará a velocidade, a limpeza e exactitude do copiado e a corrección que presente o escrito. A puntuación máxima desta fase será de 8 puntos. Cada proba informática terá unha puntuación máxima de 4 puntos. O aspirante quen non acade 2 puntos en cada unha das probas informáticas será eliminado do proceso selectivo.4º. Exercicio. Coñecemento do galego. Consistirá na tradución sen dicionario dun fragmento dun texto legal en castelán proposto polo tribunal nun tempo máximo de trinta minutos. Quedarán exentas da realización desta proba aquelas persoas que acrediten estar en posesión do CELGA 3 ou equivalente. Este exercicio será cualificado de apto ou non apto. A puntuación definitiva estará determinada pola suma das puntuacións obtidas nos 4 exercicios da fase de oposición.8º.- Formación e funcionamento da lista de reservas: Na acta da última sesión do tribunal de selección incluiranse unha lista de reservas entre os/as aspirantes que aprobaron a oposición por orde de maior a menor puntuación para cubrir posibles baixas por incapacidade, vacacións, renuncia ou outras continxencias sobrevidas nos dous candidatos con maior puntuación nomeados funcionario/a interino/a. O alcalde, vista a proposta do tribunal, procederá á ditar a Resolución correspondente que nomeará como funcionarios/as interinos/as a os dous candidatos con maior puntuación na fase de oposición e aprobará a lista de reservas que funcionará do seguinte xeito: - Terá vixencia mentres dure o programa obxecto da presente convocatoria. - As persoas integrantes da lista de reserva non perderán a orde de prelación que en cada momento lles corresponda, de tal maneira que, se son nomeados para substituír a/ao titular, rematada a substitución, retornará ao posto que lle correspondía na lista. - O chamamento farase polo medio mais urxente que permita ter constancia da súa recepción, previamente e cando exista a constancia firme da necesidade de cobertura do posto de traballo (parte de baixa, solicitude de vacacións…), emitirase un informe de existencia de crédito do servizo de intervención municipal e resolución de alcaldía acordando o nomeamento do candidato/a que se atope no primeiro lugar da lista. - Unha vez feito o chamamento o aspirante contará cun prazo de dous días hábiles para contestar e aceptar, debendo presentar nese prazo unha declaración xurada de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentencia firme, así como fotocopia da cartilla de S. S., certificado de nº de conta bancaria (IBAN), e informe médico. - O nomeamento do substituto será competencia do alcalde. O substituto deberá incorporarse o seu posto de traballo no prazo máximo de dous días hábiles, dende que contestou e aceptou o chamamento. - En caso de renunciar ou non contestar ao chamamento no prazo de dous días hábiles se procederá a contactar do mesmo xeito co seguinte da lista de reserva. - En calquera momento os aspirantes poderán pedir a exclusión da bolsa/lista de emprego. - O efectivo funcionamento da bolsa de reserva estará supeditado á normativa vixente en cada momento.9º.- Dereito supletorio: No non previsto nestas bases se acudirá ao disposto no sinalado no TREBEP; na Lei 2/2015, do 29 de abril, do emprego público de Galicia; na Lei 7/1985, do 2 de abril, reguladora das bases de réxime local; no Real decreto 896/1991, do 7 de xuño, polo que se establecen as regras básicas e os programas mínimos ós que debe axustarse o procedemento de selección dos funcionarios de Administración Local; no Decreto 95/1991, do 20 de marzo, polo que se aproba o regulamento de selección de persoal ó servizo da comunidade autónoma de Galicia e demais lexislación concordante e de aplicación.10º.- Norma final: A presente convocatoria, as súas bases e tódolos actos administrativos que da mesma se deriven e das actuacións do tribunal, poderán ser impugnados polos interesados no caso e na forma dispostos na Lei 39/2015, do 1 de outubro, do Procedemento Administrativo Común das Administracións Públicas. SEGUNDO.- Publicar as Bases aprobadas no BOP, no taboleiro de anuncios do concello, na páxina web do concello ( www.alaracha.es ) e na sede electrónica (sede. alaracha. es). Mándao e asínao o sr. Alcalde José Manuel López Varela, do que eu secretario, Miguel Iglesias Martínez, dou fe. ANEXO I. PROGRAMA. Tema 1.- A Constitución Española de 1.978: estrutura e contido. Tema 2.- A organización territorial do Estado na Constitución. As Comunidades Autónomas: sistema de distribución de competencias. A Administración Local na Constitución. Tema 3.- Os Estatutos de Autonomía. O Estatuto de Autonomía de Galicia: características e contido. Tema 4.- Disposicións xerais, principios de actuación e funcionamento do sector público na Lei 40/2015, do 1 de outubro, de Réxime Xurídico do Sector Público. As relacións interadministrativas. Tema 5.- A Lei 39/2015, do 1 de outubro, do Procedemento Administrativo Común das Administracións Públicas: obxecto e ámbito subxectivo de aplicación. Os interesados no procedemento administrativo: capacidade de obrar, concepto de interesado e representación. Rexistros electrónicos de apoderamentos. Identificación e sinatura dos interesados no procedemento administrativo. Tema 6.- A actividade das Administracións Públicas na Lei 39/2015: normas xerais de actuación, termos e prazos. Tema 7.- O acto administrativo: requisitos e eficacia. A nulidade e anulabilidade do acto administrativo, límites a súa extensión, conversión, conservación e convalidación de actos e trámites. Tema 8.- O procedemento administrativo común: garantías, iniciación, ordenación, instrución e finalización. Tema 9.- A executoriedade dos actos administrativos. A execución forzosa. Medios de execución forzosa. Tema 10.- A revisión dos actos en vía administrativa. A revisión de oficio. Os recursos administrativos: principios xerais, clases e regulación. Tema 11.- A Lei 19/2013, do 9 de decembro, de Transparencia, Acceso á información pública e bo goberno: obxecto e ámbito subxectivo de aplicación. A publicidade activa. O dereito de acceso á información pública. Réxime de impugnacións. O Consello de transparencia e bo goberno. Tema 12.- A Lei 7/1985, do 2 de abril, de Bases de Réxime Local e a Lei 5/1997, do 22 de xullo, de Administración Local de Galicia. Disposicións xerais. O municipio: territorio, poboación, organización e competencias. A provincia: organización e competencias. Tema 13.- Funcionamento dos órganos colexiados locais: convocatoria e orde do día. Actas e certificacións de acordos. As Ordenanzas e Regulamentos das entidades locais: clases, procedemento de elaboración e aprobación. Ordenanzas e Regulamentos do concello da Laracha. Tema 14.- Os contratos do sector público. Delimitación dos tipos contractuais. Os contratos menores. Remisión de información a efectos estatísticos e de fiscalización. Órganos de contratación nas Entidades Locais. O perfil de contratante. Preparación dos contratos. Selección do contratista e adxudicación dos contratos. Efectos, cumprimento e extinción dos contratos administrativos. Os Rexistros oficiais de licitadores de empresas clasificadas. O Rexistro de Contratos do Sector Público. A Plataforma de contratación do Sector Público. Tema 15.- Lei Orgánica 2/2012, do 27 de abril, de Estabilidade Orzamentaria e Sostenibilidade Financeira. Tema 16.- Lei 25/2013, do 27 de decembro, de impulso da factura electrónica e creación do rexistro contable de facturas no Sector Público. Tema 17.- O orzamento das entidades locais. Elaboración e aprobación. Principios orzamentarios Tema 18.- A estrutura Orzamentaria: a clasificación económica de gastos e ingresos. Os créditos do Orzamento de Gastos: Delimitación, situación e niveles de vinculación xurídica. Tema 19.- As facendas locais: Recursos. impostos, taxas e contribucións especiais. Outros ingresos. Ordenanzas fiscais do concello da Laracha. Tema 20.- Orden HAP/2105/2012, do 1 de outubro, pola que se regulan as obrigas de subministración de información previstas na Lei Orgánica 2/2012, do 27 de abril, modificada pola Orden 2082/2014, do 7 de novembro. Tema 21.- A actividade subvencional das Entidades Locais: Regulación. Procedementos de concesión de subvencións. Beneficiarios de subvencións. Xustificación de subvencións. Infraccións e sancións en materia de subvencións. ANEXO II MODELO SOLICITUDE ANEXO I SOLICITUDE PARA PARTICIPAR NAS PROBAS SELECTIVAS PARA DOUS FUNCIONARIOS INTERINOS - Declaro responsablemente non haber sido separado, mediante expediente disciplinario, do servizo de ningunha Administración Pública, nin atoparme inhabilitado para o exercicio da función pública por sentencia firme. - Declaro responsablemente non estar incurso en causas de incompatibilidade de conformidade có disposto na Lei 53/1984, do 26 de decembro, de incompatibilidades do persoal ao servizo das Administracións Públicas. Solicito Ser admitido nas probas selectivas convocadas para a selección de dous funcionarios/as interinos/as e declaro que son certos tódolos datos consignados nesta solicitude, e que coñezo e reúno as condicións esixidas na convocatoria, referidos á data na que finaliza o prazo de presentación de instancias.1. 2. 3. 4. A Laracha,_____ de ___________________ de ________ Sinatura do interesado Sr. Alcalde do Concello da Laracha